stanford-oval/wikipedia huggingface dataset:
ซันจิ (วันพีซ)

| วินสโมค ซันจิ |
| --- | --- |
ตัวละครใน วันพีซ
ปรากฏครั้งแรก: วันพีซ ตอนที่ 43: "ซันจิ" (โชเน็งจัมป์รายสัปดาห์, มิถุนายน ค.ศ. 1998)
สร้างโดย: เออิจิโร โอดะ
แสดงโดย: แทซ สกายลาร์
ให้เสียงโดย: ญี่ปุ่น   ฮิโรอากิ ฮิราตะ อิคุเอะ โอทานิ (ซันจิตอนเด็ก)   ไทย   ภัทรวุฒิ สมุทรนาวี (ตอนที่ 1-ปัจจุบัน)
ข้อมูลตัวละครในเรื่อง
นามแฝง: ขาดำ mr.องค์ชาย  สเตลธ์แบล็ก
อาชีพ: โจรสลัด รองกุ๊กใหญ่ (อดีต) เจ้าชาย (สละ)
สังกัด: โจรสลัดหมวกฟาง (กุ๊ก) ภัตตาคาร Baratie (อดีตรองกุ๊กใหญ่) อาณาจักรเจอร์มา (Germa Kingdom; ทอดทิ้ง)
อายุ: 3 ขวบ (เปิดตัว) 21 (หลังข้ามเวลา)
ค่าหัว: 77,000,000 (ครั้งแรก)  177,000,000 (ครั้งที่สอง; เฉพาะตอนมีชีวิต)  330,000,000 (ครั้งที่สาม) 1,032,000,000 (ปัจจุบัน)                             name=Bounty>One Piece Manga and Anime — Vol. 90 Chapter 903 and Episode 878, Luffy and Sanji's new bounties after Whole Cake Island.</ref>
วินสโมค ซันจิ (อังกฤษ: Vinsmoke Sanji; ญี่ปุ่น: ヴィンスモーク・サンジ; โรมาจิ: Binsumōku Sanji) เป็นตัวละครในวันพีซที่ผลิตโดยเออิจิโร โอดะ
ซันจิมีพื้นเพเดิมที่นอร์ธบลู (North Blue) และเติบโตในตระกูลวินสโมค โดยมีพ่อชื่อ วินสโมค จัจด์ (Vinsmoke Judge) ราชาแห่งอาณาจักรเจอร์มา และแม่ชื่อวินสโมค โซระ (Vinsmoke Sora) เขาอาศัยอยู่กับพ่อทรหดที่มองซันจิเป็นทหาร จากนั้นเขาจึงหลบหนีไปที่ Baratie โดยได้เรียนรู่วิธีการทำอาหารและการต่อสู้จาก “Red Leg” Zeff ซันจิเป็นสมาชิกคนที่ 5 และเป็นคนที่สี่ที่เข้าร่วมกองโจรสลัดของมังกี้ ดี. ลูฟี่ในฐานะพ่อครัว หลังการต่อสู้กับ Don Krieg
การสร้างและแนวคิด

ตอนสร้างตัวละครนี้ โอดะได้แรงบันดาลใจจาก Mr. Pink ตัวละครใน ขบวนปล้นไม่ถามชื่อ (1992) ของสตีฟ บูเซมี
ทักษะโจมตี

กอลีเย (首肉 (コリエ) โครีเอ, แปลตรงตัวว่า "เนื้อคอ")
เอโปล (肩肉 (エポール) เอโพรุ, แปลตรงตัวว่า "เนื้อไหล่"):
กอลีเย ชู้ต (首肉 (コリエ) シュート โครีเอ ชูโตะ, แปลตรงตัวว่า "ยิงเนิ้อคอ"):
เอโปล (肩肉 (エポール) เอโพรุ, แปลตรงตัวว่า "เนื้อไหล่"):
เอโปล ชู้ต (肩肉 (エポール) シュート เอโปล ชูโตะ, แปลตรงตัวว่า "ยิงเนื้อไหล่"):
โกตแล็ต (背肉 (コートレット) โคโตเร็ตโตะ, แปลตรงตัวว่า "เนื้อซี่โครง"):
ปัวทรีน (胸肉 (ポワトリーヌ) โพวาโทรีนุ, แปลตรงตัวว่า "เนื้ออก"):
แซล (鞍下肉 (セル) เซรุ, แปลตรงตัวว่า "เนื้อสันส่วนหลัง"):
ปัวทรีน ชู้ต (胸肉 (ポワトリーヌ) シュート โพวาโทรีนุ ชูโตะ, แปลตรงตัวว่า "ยิงเนื้ออก"):
ฌีโก (もも肉 (ジゴー) จิโก, แปลตรงตัวว่า "เนื้อขา"):
มูตง ช็อต (羊肉 (ムートン) ショット มูทง ชอตโตะ, แปลตรงตัวว่า "ลูกยิงเนื้อแกะโต"):
การตอบรับ > ความนิยม

ในโพลความนิยมวันพีซของโชเน็งจัมป์ ในโพลแรกซันจิอยู่ในอันดับ 4 (1999) และโพลสามอันถัดมาจัดให้อยู่ในอันดับ 3 (2002, 2006, 2009) ในโพลล่าสุด (2021) ที่จัดขึ้นทั่วโลกครั้งแรก ซันจิเป็นตัวละครยอดนิยมในอันดับ 4 โดยมีผู้โหวตที่ 970,286 โหวต
บุญพันธ์ แขวัฒนะ

| บุญพันธ์ แขวัฒนะม> ป.ช., ม.ว.ม. |
| --- | --- |

รองนายกรัฐมนตรี
ดำรงตำแหน่ง 13 กรกฎาคม พ.ศ. 2538 – 28 กุมภาพันธ์ พ.ศ. 2539
นายกรัฐมนตรี: บรรหาร ศิลปอาชา
รัฐมนตรีว่าการกระทรวงสาธารณสุข
ดำรงตำแหน่ง 7 เมษายน พ.ศ. 2535 – 9 มิถุนายน พ.ศ. 2535
นายกรัฐมนตรี: สุจินดา คราประยูร
รัฐมนตรีช่วย: สันตศักด์ จรูญ งามพิเชษฐ์
ก่อนหน้า: ไพโรจน์ นิงสานนท์
ถัดไป: ไพโรจน์ นิงสานนท์
เลขาธิการพรรคกิจสังคม
ดำรงตำแหน่ง 10 มีนาคม พ.ศ. 2535 – 13 ตุลาคม พ.ศ. 2536
ก่อนหน้า: เขษม ไกรสรรณ์
ถัดไป: เฉลิม อยู่บำรุง
หัวหน้าพรรคกิจสังคม
ดำรงตำแหน่ง 29 ตุลาคม พ.ศ. 2541 – 5 มีนาคม พ.ศ. 2542
ก่อนหน้า: มนตรี พงษ์พานิช
ถัดไป: สุวิทย์ คุณกิตติ
 
ข้อมูลส่วนบุคคล
เกิด: 6 มกราคม พ.ศ. 2473 (94 ปี) อำเภอบางมูลนาก จังหวัดพิจิตร ประเทศสยาม
พรรคการเมือง: เพื่อไทย (2555–2561)
คู่สมรส: สุดาพร ศิริเบญจพร (หย่า)   สำรวย แขวัฒนะ

บุญพันธ์ แขวัฒนะ (เกิด 6 มกราคม พ.ศ. 2473) อดีตรัฐมนตรีว่าการกระทรวงสาธารณสุข ในรัฐบาลสุจินดา คราประยูร และรัฐบาลชวน หลีกภัย อดีตรองนายกรัฐมนตรี และรัฐมนตรีประจำสำนักนายกรัฐมนตรี ในรัฐบาลบรรหาร ศิลปอาชา อดีตสมาชิกสภาผู้แทนราษฎรจังหวัดพระนครศรีอยุธยา 9 สมัย และอดีตหัวหน้าพรรคกิจสังคม
ประวัติ

บุญพันธ์ แขวัฒนะ เกิดเมื่อวันที่ 6 มกราคม พ.ศ. 2473 ที่ตำบลบางมูลนาก อำเภอบางมูลนาก จังหวัดพิจิตร เป็นบุตรของนายสิน กับนางแดง แขวัฒนะ สำเร็จการศึกษาชั้นมัธยมต้นจากโรงเรียนสวนกุหลาบวิทยาลัย และเตรียมอุดมศึกษา จากโรงเรียนวชิราวุธวิทยาลัย
ด้านครอบครัวเคยสมรสกับ นางสุดาพร ศิริเบญจพร มีบุตรธิดา 4 คน อาทิ น.ส. เกศสิณี แขวัฒนะ สมาชิกวุฒิสภาจังหวัดพระนครศรีอยุธยา (2551), นายคณิพงษ์ แขวัฒนะ สมาชิกวุฒิสภาจังหวัดพระนครศรีอยุธยา (2557)
ต่อมาสมรสกับนางสำรวย แขวัฒนะ อดีต ส.ว.พระนครศรีอยุธยา
การทำงาน

บุญพันธ์ แขวัฒนะ เป็นสมาชิกสภาผู้แทนราษฎร จังหวัดพระนครศรีอยุธยา ตั้งแต่ปี พ.ศ. 2519 เคยดำรงตำแหน่งที่ปรึกษานายกรัฐมนตรี เมื่อปี พ.ศ. 2531 ต่อจากนั้นจึงได้รับตำแหน่งรัฐมนตรีว่าการกระทรวงสาธารณสุข ในรัฐบาลพลเอกสุจินดา และรัฐบาลชวน หลีกภัย (1) และรองนายกรัฐมนตรี รัฐมนตรีประจำสำนักนายกรัฐมนตรี ในรัฐบาลบรรหาร ศิลปอาชา
หลังจากนั้นก็ได้รับการเลือกตั้งเป็นสมาชิกสภาผู้แทนราษฎรจังหวัดพระนครศรีอยุธยาเรื่อยมา จนกระทั่งต่อมาในปี พ.ศ. 2550 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549
เครื่องราชอิสริยาภรณ์

พ.ศ. 2536 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2535 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2511 –  เหรียญลูกเสือสดุดี ชั้นที่ 1
ซิลเวอร์แฮไลด์

ผลึกของซิลเวอร์คลอไรด์
ซิลเวอร์แฮไลด์ (อังกฤษ: Silver halide) เป็นผลึกไวแสงจะไวต่อแสงคลื่นสั้น เช่น รังสีอัลตราไวโอเลตและแสงในช่วงคลื่นสีน้ำเงิน ฟิล์มประเภทนี้เรียกว่า ฟิล์มที่ไวต่อแสงสีน้ำเงิน (blue-sensitive) ดังนั้น จึงมีการเติมสีย้อม (color dyes) เพื่อขยายช่วงความไวแสงของฟิล์มออกไป ฟิล์มที่มีการเติมสีย้อมลงไปในลักษณะดังกล่าว ได้แก่ ฟิล์มที่ไวต่อแสงสีน้ำเงินและแสงสีเขียว (orthochromatic) และฟิล์มที่ไวต่อแสงทุกสี (panchromatic) ดังนั้น การแบ่งประเภทของฟิล์มตามความไวแสงจึงแบ่งได้เป็นสามประเภท ได้แก่ ฟิล์มที่ไวต่อแสงสีน้ำเงิน ฟิล์มที่ไวต่อแสงสีน้ำเงินและแสงสีเขียว และฟิล์มที่ไวต่อแสงทุกสี
ประวัติศาสตร์

ในช่วงปี ค.ศ. 1727 - ค.ศ. 1777 ช่วงนี้ถือว่าเป็นจุดเริ่มต้นของสาขาเคมีโดย โยฮัน ไฮน์ริช ชุลท์เซอ ชาวเยอรมัน พบว่าสารผสมของชอล์กกับเกลือเงินไนเตรทเมื่อถูกแสง แล้วจะทำให้เกิดภาพสีดำ ในปี ค.ศ. 1771 นักเคมีชาวสวีเดนชื่อ คาร์ล วิลเฮ็ล์ม เชเลอได้ค้นพบว่าเกลือเงินเปลี่ยนเป็นโลหะเงินโดยปฏิกิริยาของแสง ซึ่งนำไปสู่การค้นพบสารละลายใหม่ เขาค้นพบครั้งนี้โดยทำการทดลองกับเกลือเงินไนเตรด และเงินคลอไรด์ อีกทั้งยังได้ให้ข้อสักเกตไว้ด้วยว่า แสงสีม่วงของสเปคตรัม มีผลแรงมากที่สุดที่ทำให้เกลือเงินเป็นสีดำ ดังนั้นจึงต้องผลิตสารละลายในการถ่ายรูปให้ไวต่อแสงสีม่วงและสีน้ำเงิน
ต่อมาในปี ค.ศ. 1777 วิลเลี่ยมพบว่าแสงสีน้ำเงินและสีม่วงของ Positive มีผลทำให้เกลือเงินไนเตรทและเกลือเงินคลอไรด์ เปลี่ยนเป็นสีดำได้มากกว่าแสงสีแดง จนเมื่อ ค.ศ. 1826 นีเซฟอร์ เนียปส์ ชาวฝรั่งเศส ได้ใช้แผ่นดีบุกผสมตะกั่วฉาบด้วยสารไวแสงบีทูเมน ซึ่งมีสีขาว ใส่ในกล้อง ออบสคิวรา ถ่ายภาพทิวทัศน์จากหน้าต่างบ้านเขาเองที่เมืองแกรส โดยใช้เวลานานถึง 8 ชั่วโมงเมื่อนำแผ่นดีบุกไปล้างด้วยน้ำมันจากต้นลาเวนเดอร์ทำให้ส่วนที่ถูกแสงที่เป็นส่วนโพสิทีฟแข็งตัว ส่วนที่ไม่ถูกแสงจะถูกล้างออกไปหมด เหลือแต่ส่วนที่เป็นสีดำ ต่อมา วิลเลียม ฟอกซ์ แทลบอต และ หลุยส์ ดาแกร์ คิดค้นวิธีบันทึกภาพได้ในเวลาไล่เลี่ยกับการถ่ายภาพด้วยวิธีดาแกร์เลิกใช้กันแล้ว แต่เทคนิคที่ทัลบอตพัฒนาขึ้นในต้นคริสต์ศตวรรษที่ 18 ยังใช้ต่อมาถึงปัจจุบัน ทัลบอตใช้วิธีจุ่มกระดาษลงในสารละลายเกลือเงินซิลเวอร์คลอไรด์ ที่มีคุณสมบัติเปลี่ยนเป็นสีดำ เมื่องถูกแสงตกสู่กระดาษก็จะได้ภาพเนกาทีฟที่กลับดำเป็นขาวและขาวเป็นดำ ทัลบอตใช้กระบวนการเช่นเดียวกันนี้ในการอัดภาพโพซิทีฟหรือภาพเหมือนจริงได้มากเท่าที่ต้องการ
จากภาพโพสิทีฟ ที่ไม่สามารถไปอัดขยายเพิ่มได้อีก จึงได้มีการพัฒนามาเป็นการค้นพบภาพเนกาทีฟ โดย วิลเลียม ฟอกซ์ แทลบอต โดยใช้กระดาษไวแสงเคลือบละลายเงินไนเตรดและกรดแกลลิก เมื่อนำไปถ่ายภาพแล้วนำไปล้างในน้ำยาเงินไนเตรตและโพแทสเซียมไอโอไดด์ จะทำให้ภาพค่อยปรากฏให้เห็นเป็น ภาพเนกาตีฟ ซึ่งสามารถนำไปอัดขยายต่อได้
หลานสาวนิรนาม

| หลานสาวนิรนาม |
| --- | --- |
ประเภท: ละครโทรทัศน์
สร้างโดย: บริษัท 59 ออนแอร์ จำกัด
กำกับโดย: ศรา ยืนยง
แสดงนำ: อนุวัฒน์ ชูเชิดรัตนา กฤษฎา สุภาพพร้อม ดรัลชรัส ศุขีวิริยะ ปาณิชดา แสงสุวรรณ พรรัมภา สุขได้พึ่ง มาติกา อรรถกรศิริโพธิ์ พีรวัชร์ เหราบัตย์ อัครินทร์ อัครนิธิเมธรัฐ
ประเทศแหล่งกำเนิด:  ไทย
จำนวนตอน: 32 ตอน
การผลิต
ผู้อำนวยการสร้าง: ศุภกาญจน์ ปลอดภัย คุณพรภูมิ ปลอดภัย
ความยาวตอน: 70 นาที/ตอน
ออกอากาศ
เครือข่าย: ช่อง 7 สี
ออกอากาศ: 18 ธันวาคม 2557 – 30 มกราคม  2558 ต่อจากละคร แข่งรักนักซิ่ง
หลานสาวนิรนาม เป็นละครโรแมนติก คอเมดี้ บทประพันธ์โดย เพ็ญศิริ กำกับการแสดงโดย ศรา ยืนยง  ผลิตโดย บริษัท 59 ออนแอร์ จำกัด นำแสดงโดย อนุวัฒน์ ชูเชิดรัตนา, กฤษฎา สุภาพพร้อม, ดรัลชรัส ศุขีวิริยะ, ปาณิชดา แสงสุวรรณ, พรรัมภา สุขได้พึ่ง,มาติกา อรรถกรศิริโพธิ์, พีรวัชร์ เหราบัตย์, อัครินทร์ อัครนิธิเมธรัฐ และนักแสดงอีกคับคั่ง ออกอากาศทุกวันจันทร์ - วันศุกร์ เวลา 18.45 - 19.50 น. 18 ธันวาคม พ.ศ. 2557 - 30 มกราคม พ.ศ. 2558 ออกอากาศทางช่อง 7 สี และ ช่อง 7 เอชดี
รายชื่อนักแสดง

อนุวัฒน์ ชูเชิดรัตนา รับบทเป็น หมอกีรติ (หมอติ)
กฤษฎา สุภาพพร้อม รับบทเป็น ศรัณย์
ดรัลชรัส ศุขีวิริยะ รับบทเป็น ตะนอย/ขวัญชีวิน
ปาณิชดา แสงสุวรรณ รับบทเป็น นุสรา (นุส)
พรรัมภา สุขได้พึ่ง รับบทเป็น ฮันนี่ (น้ำผึ้ง)
พีรวัชร์ เหราบัตย์ รับบทเป็น ก้อง
มาติกา อรรถกรศิริโพธิ์ รับบทเป็น อลิษา (ลิซ)
อัครินทร์ อัครนิธิเมธรัฐ รับบทเป็น โจ๊ก
เดือนเต็ม สาลิตุล รับบทเป็น คุณหญิงเพ็ญพักตร์
รชนีกร พันธุ์มณี รับบทเป็น คุณนายอัจฉรา
สุธิตา เกตานนท์ รับบทเป็น ผ่องพิลาส
วรรณษา ทองวิเศษ รับบทเป็น กรองกาญจน์
ศุภกิจ ตังทัตสวัสดิ์ รับบทเป็น อังกูร
ตระการ พันธุมเลิศรุจี รับบทเป็น อิสรา
ชัชฎาภรณ์ ธนันทา รับบทเป็น ภิสารัตน์ (ภิสา)
อรุณ ภาวิไล รับบทเป็น วิชัย
ปัทมา ปานทอง รับบทเป็น ดวงตา
โย่ง เชิญยิ้ม รับบทเป็น น้าขวด
ตวงรัตน์ คะชะสะ รับบทเป็น แป้งฝุ่น
พฤษภา อุดมศิริกุล รับบทเป็น ส้มโอ
พชร งามสอาด รับบทเป็น ต๋อย
ณุศรา ประวันณา รับบทเป็น แก้วมุกดา
เพลงประกอบละคร

เพลง รู้ว่าจริงใจก็พอ - รัชนก ศรีโลพันธุ์ (เพลงเปิด)
เพลง บ้านยังไกล ใจยังฝัน - รัชนก ศรีโลพันธุ์ (เพลงปิด)
เพลง เมดอินลูกทุ่ง - ดรัลชรัส ศุขีวิริยะ
เพลง ไมค์ลอยลำฟาง - ดรัลชรัส ศุขีวิริยะ
ข้อมูลการงดออกอากาศ

ทุกวันศุกร์ มาฉายแทนละครเรื่อง วัยมันพันธุ์อสูร ในเวลา 18.00 น. จนถึงเวลา 19.10 น.	รายการ เส้นทางบันเทิง เวลา 19.15 น. ข่าวภาคค่ำช่วงที่ 2 เวลา 19.15 น. - 20.00 น. หลังจากเวลา 20.15 น. ได้รับสัญญาณการออกอากาศของคณะรักษาความสงบแห่งชาติ (คสช.) ให้สื่อวิทยุ สื่อโทรทัศน์และโทรทัศน์ดาวเทียมทุกสถานี ออกอากาศรายการพิเศษ "คืนความสุขให้คนในชาติ" โดย พลเอกประยุทธ์ จันทร์โอชา พร้อมกันทุกสถานี และให้ใช้สัญญาณของสถานีวิทยุโทรทัศน์กองทัพบกออกอากาศไปจนกว่าจะได้รับคำสั่งเปลี่ยนแปลง จนถึงเวลา 20.45 น., 21.00 น., 21.15 น. แล้วแต่เวลาของทางรายการจะนำมาออกอากาศ หลังจากจบรายการแล้วก็จะนำละครมาฉายต่อในช่วงที่ 2 ในระหว่างที่มีรายการ คืนความสุขให้คนในชาติ คั่นเวลาระหว่างละครหลังข่าวภาคค่ำช่วงที่ 2
วันที่ 17 ธันวาคม 2557 งดออกอากาศตอนแรก เนื่องจากเวลา 18.55 - 21.00 น. มีการถ่ายทอดสด การแข่งขันฟุตบอล เอเอฟเอฟ ซูซูกิ คัพ 2014 รอบชิงชนะเลิศ นัดแรก ระหว่าง ทีมชาติไทย กับ ทีมชาติมาเลเซีย จากสนามราชมังคลากีฬาสถาน ซึ่งทำให้ผังรายการของทางสถานีนำละคร วัยมันพันธุ์อสูร มาออกอากาศในเวลา 18.15 น. จนถึงเวลา 18.45 น. แล้วต่อด้วยรายการ เส้นทางบันเทิง ในเวลา 18.50 น.
แหล่งข้อมูลอื่น

หลานสาวนิรนาม.html : CH7
เรื่องย่อละคร หลานสาวนิรนาม : PRvariety เก็บถาวร 2014-08-10 ที่ เวย์แบ็กแมชชีน
↑  ตารางออกอากาศ สถานีโทรทัศน์สีกองทัพบกช่อง 7
เกิดใหม่เป็นลูกโอชิ บทสุดท้าย

| เกิดใหม่เป็นลูกโอชิ บทสุดท้าย |
| --- | --- |
推しの子
กำกับ: สมิธ  ฮานะ มัตสึโมโตะ
เขียนบท: อายาโกะ คิตะกะวะ
สร้างจาก: เกิดใหม่เป็นลูกโอชิ โดย อากะ อากาซากะ
นักแสดงนำ: ไคโตะ ซากุราอิ อาสึกะไซโตะ นางิสะ ไซโตะ นานากะ ฮาระ มิซึกิ คายาชิมะ อาโนะ
ดนตรีประกอบ: Fox Capture Plan
บริษัทผู้สร้าง: โทเอะ  
ผู้จัดจำหน่าย: โทเอะ
วันฉาย:   20 ธันวาคม ค.ศ. 2024 (2024-12-20) (ญี่ปุ่น)  23 มกราคม ค.ศ. 2025 (2025-01-23) (ไทย) 
ความยาว: 130 นาที
ประเทศ: ญี่ปุ่น
ภาษา: ญี่ปุ่น
เกิดใหม่เป็นลูกโอชิ บทสุดท้าย เป็นภาพยนตร์ไลฟ์แอ็กชัน ของญี่ปุ่นปี พ.ศ. 2567 สร้างจากมังงะซีรีส์ชื่อเดียวกันที่เขียนโดย อากะ อากาซากะและวาดภาพโดย เม็งโกะ โยโกยาริ มีการประกาศสร้างภาพยนตร์ในเดือน มกราคม พ.ศ. 2567 ในส่วนฉบับภาพยนตร์มีกำหนดฉายรอบปฐมทัศน์ในโรงภาพยนตร์ ในวันที่ 20 ธันวาคม พ.ศ. 2567 (เวลามาตรฐานญี่ปุ่น)  และส่วนฉบับไลฟ์แอ็กชันสตรีมผ่านแอมะซอนไพรม์วิดีโอ ในวันที่ 28 พฤศจิกายน พ.ศ. 2567
นักแสดง

อควา (アクア) รับบทโดย ไคโตะ ซากุราอิ (櫻井海音) และ ฮารุ อิวาคาวะ (岩川晴) ในช่วงวัยเด็ก
ไอ (アイ) รับบทโดย อาซูกะ ไซโต (齋藤飛鳥)
รูบี้ (ルビー) รับบทโดย นากิสะ ไซโตะ (齊藤なぎさ) และ ยุนะ ไซโตะ (斉藤柚奈) ในช่วงวัยเด็ก
อาริมะ คานะ (有馬かな) รับบทโดย นานากะ ฮาระ (原菜乃華) และ ยุนะ นางาเสะ (永瀬ゆずな) ในช่วงวัยเด็ก
คุโรคาวะ อาคาเนะ (黒川あかね) รับบทโดย มิซูกิ คายาชิมะ (茅島みずき)
เมม โจะ (MEMちょ) รับบทโดย อาโนะ (あの)
คามิกิ ฮิคารุ (神木 輝) รับบทโดย คาซูนาริ นิโนมิยะ (二宮 和也) และ คุโรคาวะ โซยะ (黒川 想矢) ในช่วงวัยเด็ก
อามามิยะ โกโร่ (雨宮吾郎) รับบทโดย เรียว นาริตะ (成田凌)
เรียวสึเกะ (リョースケ) รับบทโดย คาซึโตะ โมคุดาอิ (杢代和人)
โกทันดะ ไทชิ (五反田泰志) รับบทโดย โนบุอากิ คาเนโกะ (金子ノブアキ)
ไซโตะ มิยาโกะ (斉藤ミヤコ) รับบทโดย คานะ คุราชินะ (倉科カナ)
ไซโตะ อิจิโกะ (斉藤壱護) รับบทโดย โคทาโร่ โยชิดะ (吉田鋼太郎)
เทนโดจิ ซารินะ (天童寺さりな) รับบทโดย คุรุมิ อินางากิ (稲垣来泉)
คาวามูระ เอริโกะ (川村恵理子) รับบทโดย มาริ ฮามาดะ (濱田マリ)
วาชิมิ ยูกิ (鷲見ゆき) รับบทโดย นาเอะนะโนะ (なえなの)
คุมะโนะ โนบุยูกิ (熊野ノブユキ) รับบทโดย ชูทาโร่ (柊太朗)
โมริโมโตะ เคนโกะ (森本ケンゴ) รับบทโดย โคมุ คุโรดะ (黒田昊夢)
คิชิโจจิ โยริโกะ (吉祥寺頼子) รับบทโดย ยูมิ อดาจิ (安達祐実)
คาบูรากิ คัตสึยะ (鏑木勝也) รับบทโดย จุน คาเนโนะ (要潤)
นารุชิมะ เมลต์ (鳴嶋メルト) รับบทโดย โยชิอากิ คัน (簡秀吉)
อาเนโมเนะ โมเนโมเนะ (アネモネ・モネモネ) รับบทโดย อันนะ อิชิอิ (石井杏奈)
ฮิมูระ (ヒムラ) รับบทโดย เทรุโนสุเกะ ทาเคซาอิ (竹財輝之助)
ชิมะ มาซาโนริ (島政則) รับบทโดย โช อาโอยางิ (青柳翔)
อะซามิ มาโกะ (アザミマコ) รับบทโดย ฮินะ คิคุจิ (菊地姫奈)
ซาเมจิมะ อาบิโกะ (鮫島アビ子) รับบทโดย มิไร ชิดะ (志田未来)
ไรเด็น ซุมิอากิ (雷田澄彰) รับบทโดย โซ นากามูระ (中村蒼)
โกอา (GOA) รับบทโดย จุนกิ โทซึกะ (戸塚純貴)
ฮิเมคาวะ ไดคิ (姫川大輝) รับบทโดย โคคิ ยามาชิตะ (山下幸輝)
คินดะอิจิ โทชิโร (金田一敏郎) รับบทโดย โทชิโนริ โอมิ (尾美としのり)
สมาชิกกลุ่ม "B โคมาจิ" รุ่นแรก (初代「B小町」メンバー) รับบทโดย ยูอินะ ซากาอิ (酒井唯菜), โมโมกะ คาเนคิโยะ (兼清萌々香), มาอิ ฮิราโนะ (齋藤茉日), ไอมิ นากาโนะ (中野あいみ)
การผลิต

เมื่อวันที่ 24 เดือน มกราคม พ.ศ. 2567มีการ ว่าเกิดใหม่เป็นลูกโอชิ จะได้รับการทำเป็นละครโทรทัศน์ญี่ปุ่น ออกฉายทั่วโลกผ่าน แอมะซอนไพรม์วิดีโอ ในปีเดียวกัน และ ภาพยนตร์ ดัดแปลงฉบับคนแสดงจัดจำหน่ายโดยToei Company ซีรีส์นี้มีกำหนดฉายรอบปฐมทัศน์ในวัน ที่ 28 พฤศจิกายน พ.ศ. 2567 ซึ่งจะมีความยาวแปดตอน ในขณะที่ภาพยนตร์ เรื่องนี้จะฉายรอบปฐมทัศน์หลังจากซีรีส์นี้ในโรงภาพยนตร์ในวันที่ 20 ธันวาคม ภาพยนตร์เรื่องนี้จะกำกับโดยสมิธ ในขณะที่ฮานะ มัตสึโมโตะ กำกับซีรีส์นี้ร่วมกับ Smith โดยเขียนบทโดย อายาโกะ คิตะกะวะ และแต่งเพลงโดย Fox Capture Plan
แหล่งข้อมูลอื่น

【推しの子】ドラマ&映画公式 ที่เอกซ์ (ทวิตเตอร์)
เว็บไซต์ทางการ (ในภาษาญี่ปุ่น)
ศรศิลป์ มณีวรรณ์

| ศรศิลป์ มณีวรรณ์ |
| --- | --- |
ชื่อเกิด: ศรศิลป์ มณีวรรณ์
เกิด: 28 กุมภาพันธ์ พ.ศ. 2535 (32 ปี) จังหวัดสุพรรณบุรี ประเทศไทย
ส่วนสูง: 1.70 เมตร (5 ฟุต 7 นิ้ว)
อาชีพ: นักแสดง
ปีที่แสดง: พ.ศ. 2553–ปัจจุบัน
ผลงานเด่น: แจ๋ - หอบรักมาห่มป่า  สไบนาง (สไบ) - กู้ภัยหัวใจแหวว   กฤติยา (แอน) - ลูกไม้หลากสี   ลิลลี่ - ลูกผู้ชายพันธุ์ดี   นายอง - เนตรนาคราช   เคียวโกะ - ทอง 10   ปวีณา ธรรมคุณ (นา) - ขมิ้นกับปูน   เจ้านางยอดพุ่ม - เพลิงพระนาง
สังกัด: สถานีโทรทัศน์สีกองทัพบกช่อง 7 (2553–2564)
ศรศิลป์ มณีวรรณ์ (เกิด 28 กุมภาพันธ์ พ.ศ. 2535) ชื่อเล่น มะนาว เป็นนักแสดงหญิงชาวไทย เจ้าของตำแหน่งมิสทีนไทยแลนด์ 2008 อดีตนักแสดงสังกัดสถานีโทรทัศน์สีกองทัพบกช่อง 7 ปัจจุบันเป็นนักแสดงอิสระ
ประวัติ

ศรศิลป์ มณีวรรณ์ ชื่อเล่น มะนาว เกิดวันที่ 28 กุมภาพันธ์ พ.ศ. 2535 ที่อำเภอเดิมบางนางบวช จังหวัดสุพรรณบุรี ศึกษาระดับชั้นอนุบาลจนถึงมัธยมศึกษาตอนปลายที่โรงเรียนสงวนหญิง จังหวัดสุพรรณบุรี ปัจจุบันสำเร็จการศึกษาระดับปริญญาตรีจากคณะนิเทศศาสตร์ มหาวิทยาลัยรังสิต สาขาสื่อสารการตลาด สำเร็จการศึกษาปริญญาโทด้านการตลาด จาก มหาวิทยาลัยกรีนิช (University of Greenwich) ประเทศอังกฤษ
ผลงาน > ละครโทรทัศน์

| ปี | เรื่อง | บทบาท |
| --- | --- | --- |
| 2553 | สูตรรักกับดักหัวใจ | หวาน |
| 2553 | ทีมซ่าท้าฝัน | วาดดาว |
| 2553 | คุณพ่อหวานแหวว | ไพลิน |
| 2553 | คุณชายตำระเบิด | ผึ้ง |
| 2554 | เพลงรักบ้านนา | ชาริณี |
| 2554 | หอบรักมาห่มป่า | แจ๋ |
| 2555 | เถ้าแก่แซ่จอห์น | เล้ง |
| 2555 | วิวาห์...ฮาเฮ | พิม |
| 2555 | สวนอาหารบานใจ | หวานแหวว |
| 2555 | กู้ภัยหัวใจแหวว | สไบนาง (สไบ) |
| 2556 | ลูกไม้หลากสี | กฤติยา |
| 2556 | หมอรัก...หมอเพลง | หงส์ |
| 2556 | ยมบาลเจ้าขา | พิกุล |
| 2557 | ลูกผู้ชายพันธุ์ดี | ลิลลี่ |
| 2557 | คู่หูคู่เฮี้ยน | แอนนา |
| 2557 | เนตรนาคราช | นายอง |
| 2558 | ครอบครัวตึ๋งหนืดตืดขั้นเทพ | วันใส |
| 2559 | ทอง 10 | เคียวโกะ |
| 2559 | ขุนกระทิง‬ | เจิม |
| 2559 | ขมิ้นกับปูน | ปวีณา ธรรมคุณ |
| 2560 | เพลิงพระนาง | เจ้านางยอดพุ่ม |
| 2560 | ทิวลิปทอง | พรรณมณี (พั้นช์) |
| 2561 | มือปราบเหยี่ยวดำ | เนตรดาว |
| 2561 | เชิง ชาย ชาญ | รัตติกาล วรกุล |
| 2565 | รักนาย My Ride | ดุจดาว |
| 2567 | เพลงลำคำเขื่อนแก้ว | สีเขียว |
ผลงาน > ละครเทิดพระเกียรติ

| ปี | เรื่อง | บทบาท |
| --- | --- | --- |
| 2553 | ลูกโขน | พอใจ |
ผลงาน > ละครสั้น

| ปี | เรื่อง | บทบาท |
| --- | --- | --- |
| 2554 | ฟ้ามีตา ตอน ผู้ให้ชีวิต | ฟ้า |
| 2556 | ฟ้ามีตา ตอน คนในฝัน | แพร |
| 2557 | ฟ้ามีตา ตอน รักคนหล่อ เลือกคนรวย | อัน |
ผลงาน > ภาพยนตร์

| ปี | เรื่อง | บทบาท |
| --- | --- | --- |
| 2553 | With Love…ด้วยรัก | จูน |
| 2560 | ทองดีฟันขาว | รำยง |
รางวัล

Daradaily The Great Awards ครั้งที่ 6 รางวัลดาราสีสัน ที่สุดแห่งปี 2016 จากละคร ขมิ้นกับปูน
Fever Awards 2016 สาขาฉากละครฟีเวอร์ จากละคร ขมิ้นกับปูน ร่วมกับ กรีน อัษฎาพร สิริวัฒน์ธนกุล
(เข้าชิง) รางวัล นาฏราช ครั้งที่ 8 สาขา นักแสดงสมทบหญิงยอดเยี่ยม สาขาละครโทรทัศน์ จากละคร ขมิ้นกับปูน
รายการโทรทัศน์

| ปี พ> ศ. | รายการ | ร่วมกับ | ออกอากาศ |
| --- | --- | --- | --- |
| 2555 - 2559 | Football Thai Weekly ดำเนินรายการ | อดิสรณ์ พึ่งยา ธีรยุทธ บัญหนองสา | ทุกคืนวันจันทร์-อังคาร เวลา 01.30 - 02.00 น. ทุกคืนวันอาทิตย์ เวลา 00.15 - 01.15 น. และวัน-เวลาใหม่ ทุกคืนวันอังคาร เวลา 00.45 - 01.25 น.  สถานีโทรทัศน์สีกองทัพบกช่อง 7 |
| 2561 - 2562 | เจาะสนาม Weekly ดำเนินรายการ | พงษ์พิสุทธิ์ ผิวอ่อน วาทิต ตรีครุฑพันธ์ | ทุกคืนวันอาทิตย์ เวลา 00.15 - 01.15 น.  ช่อง 7 เอชดี |
ผลงานเพลง

เพลงประกอบละคร เพลงรักบ้านนา
เพลง มีตังค์อ่ะ
แหล่งข้อมูลอื่น

ศรศิลป์ มณีวรรณ์ ที่อินสตาแกรม
ศรศิลป์ มณีวรรณ์ ที่เฟซบุ๊ก
| ก่อนหน้า |  | ศรศิลป์ มณีวรรณ์ |  | ถัดไป |
| --- | --- | --- | --- | --- |
| กัญญาพัชญ์ ธนันต์ชัยกานต์ |  | มิสทีนไทยแลนด์  (2551) |  | เซฟฟานี่ อาวะนิค |
ซาโลรา

| --- | --- |

อุตสาหกรรม: การค้าปลีกแบบออนไลน์ สินค้าแฟชั่น เสื้อผ้า รองเท้า และกระเป๋า
ก่อตั้ง: พ.ศ. 2555 
สำนักงานใหญ่: สิงคโปร์
พื้นที่ให้บริการ: สิงคโปร์ อินโดนีเซีย มาเลเซีย ฮ่องกง ไทย ฟิลิปปินส์ เวียดนาม บรูไน ออสเตรเลีย และนิวซีแลนด์
ผลิตภัณฑ์: เสื้อผ้า รองเท้า เครื่องประดับ ผลิตภัณฑ์บำรุงผิวและเครื่องสำอาง
บริษัทแม่: Rocket Internet (สิงคโปร์ อินโดนีเซีย มาเลเซีย ฮ่องกง ฟิลิปปินส์ บรูไน ออสเตรเลีย และนิวซีแลนด์) กลุ่มเซ็นทรัล (ไทย เวียดนาม)
เว็บไซต์: http://www.zalora.com/
ซาโลรา คือบริษัทชอปปิงออนไลน์ด้านการค้าปลีกสินค้าแฟชั่นและความงาม มีทั้งเสื้อผ้า เครื่องประดับ กระเป๋า รองเท้า ทั้งของสุภาพบุรุษและสุภาพสตรี รวมไปจนถึงผลิตภัณฑ์ทางด้านความงามและเครื่องสำอาง มีสำนักงานใหญ่อยู่ที่ประเทศสิงคโปร์ และมีสาขาอยู่ใน 8 ประเทศ ได้แก่ สิงคโปร์ ไทยแลนด์ ฮ่องกง ฟิลิปปินส์ อินโดนีเซีย เวียดนาม มาเลเซีย และบรูไน โดยสินค้าที่จัดจำหน่ายนั้นมีทั้งสินค้าจากยี่ห้อระดับโลก และสินค้าจากประเทศนั้น ๆ นอกจากนี้ยังมีสาขาในประเทศออสเตรเลีย และนิวซีแลนด์ ภายใต้ชื่อว่า The_Iconic การลงทุนของบริษัท Rocket Internet ในประเทศสิงคโปร์ถือเป็นครั้งที่มีความโดดเด่นและสำคัญที่สุดครั้งหนึ่ง
ปัจจุบัน Rocket Internet ได้เริ่มถอนทุนในเอเชียตะวันออกเฉียงใต้บางส่วน เริ่มจากไทยและเวียดนามที่ไม่คุ้มทุน โดยได้กลุ่มเซ็นทรัลเป็นผู้ซื้อกิจการเว็บไซต์ในไทยและเวียดนามต่อ ซึ่งภายหลังได้โอนเป็นกรรมสิทธิ์ภายใต้การถือครองของออฟฟิศเมทหรือซีโอแอล โดยในประเทศไทย ออฟฟิศเมทได้ประกาศเปลี่ยนชื่อธุรกิจใหม่เป็น ลุคสิ (LOOKSI) ส่วนในประเทศเวียดนาม กลุ่มออฟฟิศเมทได้นำกิจการซาโลรารวมเข้ากับห้างสรรพสินค้าโรบินสันในเวียดนาม และเปิดดำเนินการในชื่อ โรบินส์ (ROBINS)
ประวัติ > ปี 2555

ซาโลราเปิดตัวสาขาในหลายประเทศ ได้แก่ สิงคโปร์ ไทย ฮ่องกง ฟิลิปปินส์ อินโดนีเซีย เวียดนาม มาเลเซีย และบรูไน
ประวัติ > ปี 2556

ใน 4 เดือนแรกของปี 2556 ซาโลราขยายการบริการที่สาขาประเทศมาเลเซียด้วยการจัดส่งสินค้าแบบถึงมือผู้รับตรงสู่ประเทศบรูไน กลางปี 2556 ซาโลราได้ทุบสติการลงทุนสูงถึง 100 ล้านดอลลาร์สหรัฐ
รวมไปจนถึงสี่เดือนสุดท้ายของปี ซาโลราได้เปิดตัวแบรนด์เป็นของตัวเองภายใต้ชื่อ EZRA by ZALORA และนอกจากนี้ยังเป็นที่แรกในเอเชียตะวันออกเฉียงใต้ที่ได้นำเข้ายี่ห้อดังจากเกาะเกรตบริเตน River Island พร้อมทั้งยังได้ทำสัญญาเพื่อเป็นเว็บไซต์เพียงแห่งเดียวที่ได้จัดจำหน่ายทางออนไลน์อีกด้วย   ปิดท้ายด้วยการประกาศความสำเร็จอีกครั้ง ด้วยการทุบสถิติการลงทุนที่สูงถึง 112 ล้านดอลลาร์สหรัฐภายในปีเดียวกัน  ซึ่งการลงทุนครั้งนี้ทำให้ซาโลราได้เติบโตทางธุรกิจไปพร้อม ๆ กับมีความหลากหลายของสินค้าเพื่อชิงส่วนแบ่งทางการตลาดที่มากยิ่งขึ้น
ประวัติ > ปี 2557

4 เดือนแรกของปี 2557 ซาโลราได้เปิดตัวสถานที่ซื้อขายอีกหนึ่งช่องการตลาดแนวใหม่แบบผู้บริโภคสู่ผู้บริโภค
12.12 Online Fever ซึ่งเกิดขึ้นทุกวันที่ 12 ธันวาคมของทุกปี เป็นความคิดริเริ่มจากซาโลราที่ต้องการจะเร่งการเติบโตของธุรกิจการพาณิชย์อิเล็กทรอนิกส์ ซาโลราจึงได้จับมือร่วมกับกับบริษัทพาณิชย์อิเล็กทรอนิกส์ต่าง ๆ จากอุตสาหกรรมที่หลากหลายในภูมิภาค เพื่อร่วมกันผลักดันการใช้จ่ายจากผู้บริโภคและสร้างความเชื่อมั่นในการซื้อของออนไลน์ ซึ่งในระหว่างช่วงระยะเวลาของ "Online Fever" นี้ ผู้บริโภคจะได้รับสิทธิพิเศษมากมายคล้าย ๆ กับแบล็กไฟรเดย์นั่นเอง
แหล่งข้อมูลอื่น

เว็บไซต์ทางการ
| ด ค กกลุ่มเซ็นทรัล |
| --- | --- |
ธุรกิจของบริษัท:  เซ็นทรัลพัฒนา เซ็นทรัลเวิลด์  ลาดพร้าว  โคราช  ภูเก็ต  นครปฐม  เวสต์เกต  วิลเลจ  เวสต์วิลล์  ดุสิต เซ็นทรัล พาร์ค  เซ็นทรัล เอ็มบาสซี  ดิ เอสพละนาด  แกรนด์ คาแนล แลนด์ เซ็นทรัลแกรนด์  เบย์วอเตอร์  สยามฟิวเจอร์ ดีเวลอปเมนท์ เมกาซิตี้ บางนา  เซ็นทรัล รีเทล คอร์ปอเรชั่น สรรพสินค้าเซ็นทรัล เซ็นทรัล ชิดลม  ห้างสรรพสินค้าโรบินสัน  ท็อปส์  รินาเชนเต  ซีโอแอล  โรงแรมเซ็นทรัลพลาซา 
ดูเพิ่ม:  รายชื่อศูนย์การค้าและห้างสรรพสินค้า  ตระกูลจิราธิวัฒน์
เสือโคร่ง

| เสือโคร่ง ช่วงเวลาที่มีชีวิตอยู่: Early Pleistocene – Present  PreꞒ Ꞓ O S D C P T J K Pg N  ↓   |
| --- | --- |

เสือโคร่งเบงกอลเพศเมีย ในเขตอนุรักษ์เสือคันฮา, อินเดีย
สถานะการอนุรักษ์
 ใกล้สูญพันธุ์  (IUCN 3.1)
CITES Appendix I (CITES)
การจำแนกชั้นทางวิทยาศาสตร์ 
โดเมน:: ยูแคริโอตา Eukaryota
อาณาจักร:: สัตว์ 
ไฟลัม:: สัตว์มีแกนสันหลัง 
ชั้น:: สัตว์เลี้ยงลูกด้วยนม 
อันดับ:: สัตว์กินเนื้อ 
อันดับย่อย:: เฟลิฟอเมีย 
วงศ์:: เสือและแมว 
สกุล:: สกุลแพนเทอรา  (Linnaeus, 1758)
สปีชีส์:: Panthera tigris
ชื่อทวินาม
Panthera tigris (Linnaeus, 1758)

ชนิดย่อย
 P. t. tigris P. t. sondaica †P. t. acutidens †P. t. soloensis †P. t. trinilensis

การกระจายพันธุ์ของเสือโคร่ง ณ ปี 2565
ชื่อพ้อง
 Felis tigris  Linnaeus, 1758  Tigris striatus  Severtzov, 1858  Tigris regalis  Gray, 1867 
เสือโคร่ง หรือ เสือลายพาดกลอน เป็นสัตว์เลี้ยงลูกด้วยน้ำนมอันดับสัตว์กินเนื้อ มีชื่อวิทยาศาสตร์ว่า Panthera tigris ในวงศ์ Felidae จัดเป็นสัตว์ที่มีขนาดใหญ่ที่สุดในวงศ์นี้ และเป็นเสือชนิดที่ใหญ่ที่สุดด้วย เสือโคร่งถือเป็นนักล่าระดับสูงสุดของโซ่อาหาร โดยทั่วไปแล้วอาหารหลักของเสือโคร่งคือสัตว์กีบเท้า เช่น กวางหรือหมูป่า เสือโคร่งเป็นสัตว์ที่รักสันโดษมักมีพฤติกรรมการล่าเหยื่อเพียงลำพัง แต่ต้องการถิ่นที่อยู่อาศัยขนาดใหญ่เพื่อหาอาหารและเลี้ยงลูก โดยเสือแรกเกิดจะอยู่กับแม่ประมาณสองปีก่อนจะแยกตัวออกไปตั้งถิ่นฐานของตัวเอง
เสือโคร่งได้รับการจำแนกสายพันธุ์ครั้งแรกใน ค.ศ. 1758 โดยครั้งหนึ่งเคยอาศัยอยู่อย่างหนาแน่นตั้งแต่ทางตะวันออกของอานาโตเลีย ไปจนถึงทางตะวันออกของแม่น้ำอามูร์ รวมถึงทางใต้ของเทือกเขาหิมาลัยไปจนถึงหมู่เกาะซุนดา ทว่านับตั้งแต่ต้นศตวรรษที่ 20 เป็นต้นมา ถิ่นที่อยู่อาศัยของเสือโคร่งอย่างน้อย 93% ได้ถูกคุกคามในภูมิภาคเอเชียตะวันตกและเอเชียกลาง หมู่เกาะชวาและบาหลี และในพื้นที่ขนาดใหญ่ทางเอเชียตะวันออกเฉียงใต้ เอเชียใต้ และจีน โดยในปัจจุบัน เสือโคร่งขยายพันธุ์และอาศัยในป่าเขตอบอุ่นของไซบีเรียไปจนถึงป่ากึ่งเขตร้อนและป่าเขตร้อนในอนุทวีปอินเดีย อินโดจีน และสุมาตรา
เสือโคร่งถูกระบุในบัญชีสัตว์ชนิดใกล้สูญพันธุ์ในบัญชีแดงไอยูซีเอ็น จากการประมาณการใน ค.ศ. 2015 คาดว่าประชากรทั่วโลกเหลือเพียง 3,062 ถึง 3,948 ตัว ในปัจจุบันอินเดียเป็นประเทศที่มีประชากรเสือโคร่งมากที่สุด สาเหตุหลักที่ทำให้เสือโคร่งลดจำนวนลงอย่างมาก ได้แก่ การรุกล้ำและการทำลายแหล่งที่อยู่อาศัย รวมถึงการล่าโดยมนุษย์ เสือโคร่งยังเป็นเหยื่อของความขัดแย้งระหว่างมนุษย์และสัตว์ป่า (Human–wildlife conflict) โดยเฉพาะในประเทศที่มีพื้นที่ห่างไกลซึ่งมีประชากรหนาแน่น
เสือโคร่งเป็นหนึ่งในสัตว์ที่มีเสน่ห์ดึงดูดและเป็นที่รู้จักมากที่สุดในโลก มีอิทธิพลในตำนานและนิทานพื้นบ้านในวัฒนธรรมของมนุษย์มาตั้งแต่สมัยโบราณ และยังปรากฏในภาพยนตร์และวรรณกรรมสมัยใหม่ โดยมักปรากฏบนธง เสื้อผ้า และตัวนำโชคสำหรับทีมกีฬา เสือโคร่งยังถือเป็นสัตว์ประจำชาติของอินเดีย บังกลาเทศ มาเลเซีย และเกาหลีใต้